JohanHeinsen/ENO huggingface dataset:
Kiøbenhavns Postrytter, 1793-05-17
Haag, den 11 May. Fra Constantinopel haves, at de fire ved det franske Gesandtskab hidtil ansatte Tolke vare blevne aftakkede men igien engagerte hos den Østerrigske, Russiske, Preussiske og Spanske Gesandt; hvilket vil have slemme Følger for den franske Handel, da disse Mænd nødvendigen maae kiende dens hele Beskaffenhed. – Storherren, som i denne Krig vil forblive neutral, har ladet de europæiske Ministre tilstille en Memoire, hvori han fornyer Reglementet fra 1780 i Anledning af den da værende Søekrig, imellem Engeland og Frankerige, og i Følge hvilket de krigførende Magters Skibe maatte afholde sig fra Træfninger saavel i de tyrkiske Havne som i Stabelpladsene, saa og under Fæstningernes Kanoner og tre Mile paa hiin Side Kysten af det hvide Hav. Derimod maa ingen tyrkisk Commandeur blande sig i nogen Affaire i vild Søe, eller paa nogen Maade erklære sig for een af Parterne.
Kiøbenhavns Postrytter, 1793-05-17
Altona, den 12 May. Med de i Gaar indløbne Brüsselske Breve fik man Efterretning om en den 1ste d. M. ved Valenciennes forefaldet haardnakket og blodig Træfning imellem General Dampierres franske Armee og de forskiellige Corps d'Armee under Prindsen af Coburg og Greve Clairfait, hvorved 2 til 3000 Franskmænd, efter den under 4de hujus fra Gouvernementet i Brussel udfærdigede Bekiendtgiørelse, vare blevne dræbte paa Valpladsen, og 15 Kanoner erobrede; men derimod var der paa Keiserlig og Preussisk Side ikkun dræbt og saaret i alt 2 til 300 Mand.
Kiøbenhavns Postrytter, 1793-05-17
Ved denne Leylighed har den Preussiske General von Knobelsdorf, som fra St. Amand ilede de ved Rigsmes angrebne Keyserlige Tropper til Hielp, ret udmærket sig med sit Cops, især Regimentet Kalkstein, som, efter den Brüsselske Gazette, havde erobret et Batterie med 12 Kanoner. Den udførligere Beretning derom lyder saaledes:
Kiøbenhavns Postrytter, 1793-05-17
Efterat der allerede i nogle Dage var ringet med alle Klokker i det bloquerte Conde, og uophørligen skudt Signalskud, for at opfordre den paa Sletterne ved Famars med 60000 Mand posterte franske General Dampierre til Undsætning, saa besluttede han at sætte et Forsøg paa at aabne Communicationen imellem Valenciennes og Conde. Han begav sig altsaa Natten til den 1 Mai i Spidsen for sine 60000 Mand paa Marchen i to Colonner fra bemeldte Sletter, og angreb i Dagningen paa eengang alle de Keyserlige Forposter. Den Keyserlige Leyr ved St. Sauve var Angrebets Hovedpunct. Det lykkedes Franskmændene at trænge ind i det Keiserlige Centrum, som derfor maatte trække sig over en halv Miil tilbage. Det franske Cavallerie huggede ind paa de Tyrolske Skarpskytter, dræbte mange af dem, og vilde vist have ødelagt det hele Corps, dersom det Keiserlige Cavallerie ikke i Tide havde understøttet det. Modige over den heldige Begyndelse rykkede Franskmændene endnu længer frem, men fandt Østerrigerne i fuld Slagtordning ved Onning. Her bleve de alvorligen imodtagne af to der anlagte Redouter, og over Sebourg, Conchies og Presten saaledes tournerte paa den høyre Flanke, at de med et stort Forliis over Hals og Hoved maatte trække sig tilbage til Valenciennes og Famars. Fire Divisioner af Barko Husarerne fordreve Fienden fra Saultin, og erobrede 6 Kanoner. Foruden disse bleve endda nogle andre Kanoner og endeel Munitionsvogne gjorte til Bytte, og saavel Conchies som en anden Landsbye i Nærheden af Valenciennes stukket i Brand Den venstre franske Colonne, som Dampierre selv anførde, gjorde et rasende Angreb imod det østerrigske høyre Fløy ved Brevage og Raismes. Ogsaa her var Fordelen i Førstningen paa Franskmændenes Side, men en anseelig Artillerie=Fronte, som blev anbragt ved Adbediet Vicogne, nødte dog den forbittrede Fiende til at dige. Jlden, som havde varet fra om Morgenen Klokken 3, ophørte kort efter Middag, men begyndte igien Klokken 3 Eftermiddag imod det østerrigske høyre Fløy, som General Clairfait udgjorde med sit Corps d'Armee og det Preussiske Corps. J Skovegnen ved Raismes Vicogne og St. Amand har Massacren været allerskrækkeligst. Høyen Ansin, hvor Franskmændene havde befæstet sig, blev erobret, og Musketilden vedvarede med lige heftighed fra begge Sider til efter Klokken 9 Aften, da Natten omsider skillede de Stridende ad. Franskmændene trak sig tilbage, og bleve forfulgte et godt Stykke Vey. Det er vanskeligt at beskrive saavel den Haardnakkenhed, de Franske paa denne Dag have viist, som den Tapperhed, ved hvilken de Allierte vandt Seyeren" Efter de østerrigske Officialberetninger har denne mærkværdige Dag bragt de Keiserlige Tropper henved 3 Mile længer ind paa den fiendtlige Grund, og alle Høyene, fra hvilke Valenciennes kan beskydes, ere besatte af dem. Man anslaaer Franskmændenes Forliis til 2500 Mand og 15 Kanoner, foruden mange Munitionsvogne. Derimod angives Østerrigernes og Preussernes Forliis til 300 Mand; og skal de Tyrolske Jægere og Regimenterne Ligne og Würtemberg have liidt meest. Barko- og Esterhazi Husarerne have ligesom Regimentet Starray fornemmeligen udmærket sig.
Kiøbenhavns Postrytter, 1793-05-17
Den 2den om Eftermiddagen var den franske Armee, i fuld Bevægelse, og man troede, at der atter var et Angreb i Værk. Medens førstmeldte Træfning varede, giorde General Lamorliere fra Ryssel et Forsøg imod Dornick, hvor Engelskmændene vare posterte; men blev ogsaa der drevet tilbage. Man troer nu for vist, at de Allierte med det allerførste ville formeligen angribe den franske Leyr ved Famars, og derefter skride til at beleyre Valenciennes De erobrede 15 Kanoner bleve bragte til Brüssel, hvorigiennem der nyelig var passeret en uhyre Mængde svært Skyds, Vogne med Bomber og Kugler, samt andre Krigsmunitioner, saaog nye Detachements Artillerister, Jnfanterie og Jægere til Armeen. "Den 26 April er der til Havnen ved Ostende atter indløbet 6 Transportskibe med Engelske Tropper og Krigsmunition. Siden skal sammesteds ogsaa være ankommet 1000 Mand Engelsk Cavallerie. Nedexelven, den 13 May.
Kiøbenhavns Postrytter, 1793-05-17
De igiennem Cøln og Frankfurt passerte Courerer til Wien have lignet den under 1 hujus tilfægtede mærkværdige Seyer over Franskmændene i Nærheden af Valenciennes med Seyeren over Tyrkerne ved Martinestie, siden ey meer end 20000 Keyserlige kunde, for Situationens Skyld, tage Deel i Affairen. Franskmændenes Forliis have de anslaaet til – 5000 Døde og Saarede, kun 70 Fanger, men 15 Kanoner og 85 Munitions, og Bagagevogne Østerrigernes Forliis har derimod, efter deres Formening, været omtrent – 450.
Kiøbenhavns Postrytter, 1793-05-17
Ved de nyeste Beretninger fra Frankfurt bliver det bekræftet, at Franskmændene, ved et nyt Udfald fra Maynz, ogsaa have lagt Staden Mombach i Aske. De vedblive næsten daglig at giøre disse Udfald, og bekymre sig lidet om det Tab, de derved lide. Natten til den 6te trænge de de sig, efterat de Dagen forhen forgieves havde beskudt det Weissenauer Kloster og det Costheimske Batterie, igien til Hochheim, raabte i Førstningen, at de vare Linietropper, som deserterede; men viiste det Modsatte, da de kom saa nær som de vilde. Jmidlertid tog man saaledes imod dem med Haubitz, Kartætske og Kanonild, at de maatte skynde sig tilbage, med et Forliis af henved 600 Mand. Udenfor Costheim fandt man over hundrede døde Franskmænd. J Strassburg er det under stor Straf blevet Bagerne forbudet at bage noget Slags Brød eller Bagværk, hvortil der udfordres Smør, da denne Artikel er saa overmaade dyr.
Kiøbenhavns Postrytter, 1793-05-17
Kiøbenhavn, den 17 May. Førstkommende Søndag den 19 May bliver anlagt Hofsorg for den afdøde Enke-Margrevinde af Baden Baden, som bæres i 6 Dage.
Kiøbenhavns Postrytter, 1793-05-17
Tirsdagen den 21 May er Ordensdag for Ridderne af Elephant og Dannebrog-Ordenen.
Kiøbenhavns Postrytter, 1793-05-17
AVERTISSEMENTS. H. B. Tirsdagen den 21 Mai førstkommende om Formiddagen Klokken 9 Slet og følgende Dage, skal endeel Kramvahre, bestaaende af sine Kramlærreder, Kammerduger, Netteldugstørklæder, ostindiske, engelske og danske Sirtser og Sirtskatuner, Satiner, brocherede Silketøier, Jllystringer, Tafter, og couleurte Atlasser, Chinesiske, Ostindiske, og andre Tørklæder, Gorras, Bastas, Emerties, Gudzen, CassaTaniebs og Nettelduger, bedste Congo og Theebohe, hollandsk Rulletobak, Æderduun, franske Propper, Knapper, Florer, Vifter, Straahatter, Strømper, Baand, Garn, Chokolade, Knive, laqverede Bakker, og Arrak, Klæde, Frakketøi, Hvergarn, Came lotter, Flagdug, Kipper, Handsker, Cameelgarn, Buxetøi, Porcelain, sigtet Rugmeel, Citronsaft, Søya, Kaneel, Spanskrør, Ginganger, og Betilleser med mere. Jtem: Endeel Guld, Sølv, Tin, Kobber, Messing, Jern og Bliktøi, Glas, Meubler af Speile, Lampetter, Chatoller, Dragkister, Commoder, Sophaer, Canopeer, Sengesteder med og uden Omhænger, Claverer, Piedestaller, og Gibs=Figurer, samt adskillige andre Trævahre, Linned, Gang= og Sengeklæder, Skilderier, Kobberstykker og Bøger. Saa og En Ege=Rulle, et Stueuhr, Gevæhrer, Paraplyer, tvende Tobakskister med Kniv, og Kanariefugle, med videre, ved offentlig Auction i Hans Hornbechs Gaard No. 18. Vimmelskaftet til de Høystbydende bortsælges, imod contant Betaling ved Tilslaget, (især af Ubekiendte, eller saasnart paafordres, til fornævnte Hr. Hans Hornbech, hos hvem disse Catalogi ere at bekomme.
Kiøbenhavns Postrytter, 1793-05-20
Kiøbenhavns No. Aar. Hull, anlanansktismus. Post-Tidender, med bunds hans Mandagen, den 20 May. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-05-20
Montpellier, den 3 May. Vores hele Besætning er nu udmarcheret, for at gaae imod Fienden. J dens Sted besættes nu Stadens Vaa ter af vore Fruentimmere, 900 i Tallet. De exercere hver Dag, og øve sig i at skyde, hvori de allerede have bragt det temmelig vidt. De bære korte Trøyer og lange Buxer, og holde ret god Disciplin.
Kiøbenhavns Postrytter, 1793-05-20
Worms, den 3 May. J Gaar Aftes ankom her en Mængde Tropper. Desuden passerede ogsaa 6000 Hessen Darmstadtere og andre, hvoriblandt 1500 Mand Cavallerie, herigjennem. De kom alle fra den tydske Armee, som staaer ved Landau, hvor der nu skal være i alt henved 16000 Østerrigere. De gaae herfra videre til Beleyringscorpset ved Maynz. Man troer ogsaa, at det franske Corps under Prinds Conde ligeledes skal støde til Armeen ved Maynz. Dette Corps bliver stedse forstærket, men ogsaa derved viser man al muelig Forsigtighed.
Kiøbenhavns Postrytter, 1793-05-20
Havre, den 4 May. Paa Port an Prince skal der være forefaldet store Uroeligheder, hvorved Sukker Plantagerne have liidt meget; og man regner, at henved 5000 Fade Sukker er gaaet i Løbet. Ved det Skibs Afgang, som har bragt denne ubehagelige Efterretning, laae der ikke eet eneste Fartøy i Ladning; og ingen vovede, for Krigens Skyld, at befatte sig dermed.
Kiøbenhavns Postrytter, 1793-05-20
Nantes, den 5 May. Vi leve her for nærværende Tid temmelig roeligt, endskiønt vi stedse maae holde os i Beredskab til at tage imod Royalisterne.
Kiøbenhavns Postrytter, 1793-05-20
Antwerpen, den 6 May. Efter Forlydende har Keiseren besluttet, igien at oprette alle de i Nederlandene ophævede Klostere, som kunde ansees for at være Staten og Kirken til Nytte.
Kiøbenhavns Postrytter, 1793-05-20
London, den 7 May. Man taler her meget om Fredsunderhandlinger, og forsikkrer, at det franske executive Conseil vilde gierne træffe et Arrangement med Engeland, Holland og Spanien. Men alle vore Unrustninger vedvare uafbrudt; og Lord Hood er i Gaar reyst til Portsmouth, for at tage Commanden over Flaaden.
Kiøbenhavns Postrytter, 1793-05-20
Den foreslagne bill om de 5 Millioner Skatkammer sedler til Handelscreditens Udderstøttelse er i Gaar passeret Underhuset; og efter den skal der i London, Liverpool, Hull, Bristol, Glasgow og Leith anlægges Magaziner, for de Varer, som Kiøbmændene give til Underpandt for de dem tilstaaede Laan. Den Commission, som besørger denne Affaire, bestaaer af 20 Lemmer, hvoriblandt 7 af Underhuset, 4 Banquedirecteurer og 9 her boesatte vederhæftige Kiøbmænd. Jmidlertid vedvare Bankerotterne.
Kiøbenhavns Postrytter, 1793-05-20
Hoftidenden af 4 hujus anmelder 33, den for i Dag 19, og de otte sidste Hoftidender overhovedet 187.
Kiøbenhavns Postrytter, 1793-05-20
Stockholm, den 7 May. Det er nu blevet det forrige Studenter Convent i Up salg forbudet at lade sine Afhandlinger trykke.
Kiøbenhavns Postrytter, 1793-05-20
Over Krigsacademiets Elever lader Hertug Regenten anstille en fire Dages Examen, som det staaer enhver frit at bivaane.
Kiøbenhavns Postrytter, 1793-05-20
Regieringen har offentlig ladet bekiendtgiøre, at enhver Undersaat maa frit give sine Tanker om Landvæsenets Forbedring og Oeconomie overhovedet tilkiende, ved at indsende samme til Landvæsens Commissionens Secretair, som har at forelægge Commissionen disse Anmærkninger til Oplysning og nærmere Prøvelse.
Kiøbenhavns Postrytter, 1793-05-20
Vores berømte Professor Liden er, efter 22 Aars Svaghed, nu bortdød i sit 53de Aar. Hans Minde er ved betydelige Legata til Academier, Bibliotheker, samt lærde Stiftelser og Stipendier paa en veldædig og følgeværdig Maade blevet foreviget.
Kiøbenhavns Postrytter, 1793-05-20
Baron von Kreutz, forhen Kongel. Svensk Envoye, hos Generalstaterne, er ved Døden afgaaet i Haag.
Kiøbenhavns Postrytter, 1793-05-20
Den fra sidste Krig saa bekiendte Oberst von Tawast er udnævnt til Generaladjutant.
Kiøbenhavns Postrytter, 1793-05-20
Wisbaden, den 7 May. Forrige Nat havde vi her en skrækkelig Scene. Den uophørlige Kanontorden lokkede os oppaa vore Høye, hvorfra vi saae, at det gik løs paa Castel og Maynz. To til tre Gange var Castel kommet i Brand, som man igien strax søgte at slukke. Dette synes at være et vist Forbud for den formelige Beleyring, som formodentligen ey saa hastig var blevet foretaget, hvis ikke Franskmændenes Haardnakkenhed og dristige Udfald havde bragt Beleyrerne Harnisk.
Kiøbenhavns Postrytter, 1793-05-20
Wien, den 8 May. Det, Joseph den Anden i Aaret 1788 forgieves søgte at drive igiennem, vil nu af hans Brodersøn Franz den Anden, skiøndt 15 Aar sildigere, efter Ønske komme i Stand. Det er nu ey længer nogen Hemmelighed, at den i Junviertel forsamlende Armee er bestemt til at tage en Deel af Bayern i Besiddelse; hvorimod Carl Theodor paa andre Maader skal holdes skadesløs. For det første tales der dog kun om Nedre Bayerns (nemlig den Andeel, som Joseph den Anden allerede 1778 havde besat) og Obepfalzes Besættelse. Resten dependerer, siger man, af allierte Vaabens lykkelige Fremgang i Elsas, og kan det for ikke med Vished bestemmes noget derom, førend Mayzes Skjebne er afgjort. Man forsikkrer, at det Keyse lige Hof er af det Russiske og Preussiske Hof atter andet om at tage visse Districter af Pohlen i Besiddelse; m. dette skeer nu ikke. J det høyeste torde det vel blive Encau, af hvis Slot der kunde dannes en fortræffelig Fæ ning til Galliziens og Ungarns Bedækning. Med faa Ode i fuld Gang værende Underhandlinger angaae saamang Gienstande, og der ligger saa megen og forskiellig Jnteresse skiult derunder, at det kan see langvarigt ud med Resultatet, især da dette fornemmelig vil komme an paa Feldt togets heldige Udfald.
Kiøbenhavns Postrytter, 1793-05-20
J Forgaars afgik atter herfra 36 Vogne med Penge til Armeen. Denne Krig koster utroelige Summer. Der skal derfor nu ogsaa aabnes et Laan i Ungarn, hvor det er et godt Forraad af Penge.
Kiøbenhavns Postrytter, 1793-05-20
Brüssel, den 9 May. Man har her opdaget et stort Forraad af Bomber og Kanonkugler, som Franskmændene havde efterladt sig, og som de dem hengivne blant Borgerne havde fordulgt. Allene ved Lackener Porten har man fundet over 8000 Bomber og saa mange Kanonkugler, at de i hele fire Dage ey kunne transporteres. Over denne Omstændighed anstilles nu nærmere Undersøgelse, og man vil formodentlig opdage meget andet.
Kiøbenhavns Postrytter, 1793-05-20
General Dumourier har i Frankfurt den 10de April ladet følgende Erklæring bekiendtgiøre: "Da jeg har erfaret, at man har søgt at giøre mit Forhold mistænkeligt, ved at foregive, at jeg skulde staae i Connexion med den franske Prinds Philipp Orleans, som under Navnet Egalite er blevet meere end alt for bekiendt, saa nødes jeg, for ikke at miste den Agtelse, paa hvilken jeg dagligen modtager de ærefuldeste Beviser, hermed at erklære, at det er mig aldeles ubevidst, om der virkelig existerer nogen Orleansk Faction, at jeg aldrig har staaet i nogen Forbindelse med den Prinds, som man angiver for Hovedmanden for denne Faction; at jeg aldrig har baaret nogen Agtelse for ham, og at min Foragt, siden det Øyeblik, da han søndersleed Blodets Baand, handlede imod alle bekiendte Love, paa en strafværdig Maade gav sit Stemme til den ulykkelige Ludvigs Død, og med den allerafskyeligste Uforskammenhed fældede sin Dom over ham, er forvandlet til en retmæssig Afskye, som bringer mig til at ønske, at han maatte blive overleveret til Lovenes Strænghed. Hvad hans Børn angaaer, da troer jeg, at de ere ligesaa dydige som han selv er lastefuld. De have ved de af mig commanderte Armeer gjort deres Fædreneland den bedste Tieneste, uden at vise ringeste Tegn til Ærgierrighed. Jeg agter især den Ældste meget høyt, da han med Rette fortiener det, og jeg troer med fuld Vished, at det aldrig er faldet ham ind at tragte efter den franske Throne, men at han meget mere før vilde flygte til Verdens Ende, førend han vilde føre sig den skrækkelige Catastrophe til Nytte, som har indhyllet den fornuftige Deel af Nationen og hele Europa i Sorg, dersom han, efter sin Faders Forbrydelser eller ved Factionisternes og Anarchisternes gyselige Resultat, skulde blive fristet til at vælge imellem de Dyder, han hidtil har viist, og den Nederdrægtighed, at benytte sig af benævnte Catastrophe. Men skulde Ærgierrigheden alligevel saaledes forblinde ham, at han virkeligen tragtede efter Kronen, saa vilde jeg tilsværge ham et evigt Had, og bære den samme Foragt for ham, som jeg bærer for hans Fader
Kiøbenhavns Postrytter, 1793-05-20
Hochheim, den 10 May. J Gaar blev der den hele Dag skudt paa det franske Batterie ved og i Costheim, og af Franskmændene paa Batterierne ved Rhiin og Mayn Odden. Ellers var det stille. En Hessisk Capitain patrouillerede med 4 Mand, men vovede sig for vidt, og blev omringet af endeel Ryttere, hvorved een af hans Folk blev blesseret og tilligemed ham taget til Fange. De tre andre slap lykkelig igiennem. – Fra Batterierne i Maynz blev der ogsaa nogle Gange fyret paa de tydske Tropper. J Nat var det roeligt.
Kiøbenhavns Postrytter, 1793-05-20
Altona, den 14 May. De i Dag over Holland indløbne nyeste Beretninger fra Brüssel gaae til den 9de, og melde følgende: "Uagtet det Forliis, som den franske Armee den 1 Mai havde liidt, har den dog igien taget sin forrige fordeelagtige Stilling paa Sletterne ved Famars. Der kan altsaa hvert Øyeblik ventes en nye Træfning; da Beleyringen for Valenciennes ey kan foretages med noget Eftertryk, saalænge Franskmændene ikke ere fordrevne fra deres Leyr. Det lader endog, som General Dampierre har fast foresat sig, ikke at opgive sin Plan, førend han har drevet det dertil, at faae Blokaden for Conde ophævet. Mangelen skal desuden i Conde ikke være nær saa stor, som man har udraabt den. Det hedder nu, at ogsaa denne Plads skal formelig beleyres, til hvilken Ende Oversvømmelserne skulle afledes. Ved Slaget den 1ste ere nogle Keiserlige Officerer og en Preussisk Adjutant blevne de Franskes Fanger. Ved Valenciennes føres Skarmydselkrigen med den største Forbittrelse fra begge Sider, og Hospitalet er fra Mons allerede forflyttet til Brüssel, for at giøre Plads for de blesserte, som næsten dagligen bringes til Mons", Fra Ostende haves, at Franskmændene den 5te vare 6 til 700 Mand stærk faldne ind i Ransbrugge, hvor de havde anrettet stor Skade og afbrændt en Mølle. Derfra rykkede de til Pooperingen og Dixmuiden, men bleve der modtagne af 600 Keiserlige og Hollændere, som forog og forfulgte dem til Bergen.
Kiøbenhavns Postrytter, 1793-05-20
Nederelven, den 14 May. Fra Kiøbenhavn har man den i mere end een Henseende høystvigtige Efterretning, at Dannemark og Sverrig, ere blevne eenige om at haandhæve den bevæbnede Neutralitet, og ey i mindste Maade at taale nogen Fornærmelse imod deres frie Skibsfart, men fra begge Sider at beskytte deres Skibe. Videre, at Engeland skal have besluttet at følge samme Princip, og ikke vil lægge benævnte Magter ringeste Hinder i Veyen, for at forsyne Frankerige med Kornvarer. Der er vel ogsaa allerede et Dansk med Kornvarer ladt Skib, bestemt til Bourdeaux, af Engelskmændene blevet anholdt, men strax igien frie givet; hvilket ligeledes skal være skeet med de andre i Engeland opbragte danske Skibe.
Kiøbenhavns Postrytter, 1793-05-20
Saa har man ogsaa dette vigtige Nyt, at de forenede americanske Stater have erkiendt den franske Republik, Fra Amsterdam meldes under 11te d. M., at 10 store og ligesaa mange smaae Kanoneer-Chalupper ere seylede derfra op af Rhinstrømmen, for at beskyde Maynz.
Kiøbenhavns Postrytter, 1793-05-20
Haag, den 14 May. Foruden de allerede til Flandern afmarcherte Hollandske Tropper trækkes der endnu et Corps af 12000 Mand sammen, som ligeledes er bestemt til den franske Grændse. Fra vore Arsenaler transporteres ogsaa endnu dagligen Kanoner, Kugler og Krudt til Armeen.
Kiøbenhavns Postrytter, 1793-05-20
Efter de sidste Beretninger var Prindsen af CoburgsHovedqvarteer i Quiebrain, Greve Clairfaits ved Valenciennes, og General Knobelsdorfs i St. Amand. Engelskmændene og Hannoveranerne stode ved Dornick, og Hollænderne imellem Kortryck og Brugge. De franske Armeer, som forhen vare 9, men nu 11, skal være saaledes posterte. Den nordlige, under General Dampierre, strækker sig fra Dunkirchen til Maubeuge; Ardenner Armeen fra Maubeuge til Longry, Moselarmeen fra Longsy til Bitche, Rhinarmeen fra Bitche til Bruntrut; Alpearmeen fra Departementet de l'Air til du Var; den italienske Armee fra Alperne til Rhoneslodens Munding; begge Pyrenæer Armeerne fra Rhone til Garonne; Armeen paa Rochelle-Kysten fra Gironde til Loire, den paa Brest=Kysten fra Loire til St. Malo; og den paa Cherbourg Kysten fra St. Malo til Dieppe.
Kiøbenhavns Postrytter, 1793-05-20
Kiøbenhavn, den 20 May. J Tallotteriets 505 Trækning i Wandsbeck, den 14 May udkom følgende Nummer.
Kiøbenhavns Postrytter, 1793-05-20
Meteorologiske Observationer. Vinden. Therm.
Kiøbenhavns Postrytter, 1793-05-20
Barom. S. S. O. 17 1/4 Varme. 13 May. 28. I. I. 122. N. O. N. O. N. O. Udi afvigte Uge fra den 11 May til den 18 dito, ere i den Kongelige Residence Stad copulerede 32 Par. Fødte Drenge 27, Piger 34, tilsammen fødte 61. Døde Mænd 17, Qvinder 18, Drenge 8, Piger 7, af følgende Sygdomme: Alderdom 5. Apoplexie 1. Brystsyge 9. Feber 1. Forraadnelsesseber 1. Galdefeber 1. Gicht 1. Guulsoet 1. Jnflammation 2, Kopper 1. Kræft 1. Langvarig Svaghed 1. Pleuris 1 Slag 8. Trødske 1. Tænder 1. Tærende Syge 6. Uangivne Svagheder 6. Værk 1. Tilsammen døde 50. Altsaa 11 flere fødte end døde.
Kiøbenhavns Postrytter, 1793-05-20
Den Kongelige Hof= og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-05-20
Den aarlige Samling af de i Aaret 1792 udkomne Kongelige Forordninger, Placater a.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-05-20
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs Boghandlere Agent Gyldendal, Buch, Poul hos de Herre. sen og i det Hopffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-05-20
Godt Maculatur=Papiir er tilkjøbs at bekomme i det Kongelige Bogtrykkerie for 7 Mk. Priser.
Kiøbenhavns Postrytter, 1793-05-24
Kiøbenhavns Aar. No. En Duun, huus. nihuus.
Kiøbenhavns Postrytter, 1793-05-24
Post-Tidender. Juul. Muus, siunis. Fredagen, den 24 May. Heraf udgives ugentlig 2de Stykker, ved P. M. Hopffner.